**Hajdúszoboszló Város Önkormányzatának Polgármestere**

4200 Hajdúszoboszló, Hősök tere 1.

Telefon: 52/557-300 Fax: 52/557-302

E-mail: [polgmhiv@hajduszob.hu](mailto:polgmhiv@hajduszob.hu)

Ügyiratszám: HSZ/15700-1/2020.

Tárgy: előterjesztések és döntéshozatal

**Tisztelt Képviselő Asszony!**

**Tisztelt Képviselő Úr!**

Magyarország Kormánya a 40/2020. (III. 11.) Korm. rendelettel **veszélyhelyzetet** hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIIII. törvény 46. § (4) bekezdése értelmében a települési önkormányzat képviselő-testületének feladat- és hatáskörét a polgármester gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A hivatkozott törvény és a Kormányhivatal álláspontja szerint a veszélyhelyzet időtartama alatt a képviselő-testület és bizottságai nem tart ülést, helyettük a polgármester hozza meg a szükséges döntéseket.

A döntések meghozatala előtt ajánlott kikérni a képviselő-testületi tagok véleményét, amelyre a következő módon kerül sor:

* Az összegyűjtött anyagok az eddigi eljárási rendhez hasonlóan kiküldésre kerülnek a képviselő-testület tagjai számára e levél mellékleteként.
* A képviselő-testületi tagok legkésőbb **2020. május 20-a, azaz szerda 12:00 óráig** írásban véleményezhetik az előterjesztéseket. Kérem, hogy az előterjesztéseket tekintsék át és külön-külön tegyék meg véleményüket, esetleges módosító javaslataikat a mellékelt táblázat megfelelő kitöltésével. Az interpellációkra, kérdésekre adott válasz elfogadásáról természetesen csak a kérdező nyilatkozik. A kitöltött táblázatokat kérem a [polgmhiv@hajduszob.hu](mailto:polgmhiv@hajduszob.hu) e-mail címre megküldeni, vagy a Polgármesteri Hivatal Titkárságán papír alapon is leadhatóak.
* Kérem, hogy az anyaghoz kapcsolódó esetleges kérdéseiket szintén írásban tegyék fel közvetlenül az előterjesztőknek a rendelkezésre álló időn belül úgy, hogy a levélváltás végbe tudjon menni szerda délig.

**ELŐTERJESZTÉSEK:**

1. Beszámoló az önkormányzati (többségi) tulajdonú gazdasági társaságok 2019. évi tevékenységeiről:
   1. Hajdúszoboszlói Városgazdálkodási Nonprofit Zrt.
   2. Hajdúszoboszlói Turisztikai Közhasznú Nonprofit Kft.

Előadó: vezérigazgatók, ügyvezető

1. Beszámoló a gyermekétkeztetési feladatok 2019. évi ellátásáról.

Előadó: gazdasági irodavezető

1. Beszámoló a gyermekjóléti és gyermekvédelmi feladatok 2019. évi átfogó értékeléséről.

Előadó: jegyző

1. Beszámoló a 2019. évben a szociális szolgáltató intézményben (HKSZK) végzett tevékenységéről.

Előadó: egészségügyi-szociális irodavezető-helyettes

1. Előterjesztés a III. számú felnőtt fogorvosi körzet feladatainak ellátására, praxisjog elidegenítésére.

Előadó: egészségügyi-szociális irodavezető-helyettes

1. Előterjesztés 2020. évi nyári szünidei étkeztetés lebonyolításáról.

Előadó: egészségügyi-szociális irodavezető-helyettes

1. Előterjesztés Hajdúszoboszlói Városi Televízió fejlesztési pótelőirányzatáról.

Előadó: gazdasági irodavezető

1. Előterjesztés Magyar Telecom Nyrt. bérleti szerződés meghosszabbítására.

Előadó: gazdasági irodavezető

1. Előterjesztés tulajdonosi hozzájárulás a T-11 számú csatornából öntözés vízjogi engedély kiadásához.

Előadó: gazdasági irodavezető

1. Előterjesztés Széchenyi- Semmelweis utca közötti terület bérbeadására.

Előadó: gazdasági irodavezető

1. Előterjesztés rendelet módosítására – társasházak felújításának támogatása.

Előadó: városfejlesztési irodavezető-helyettes

1. Előterjesztés rendelet módosításáról - fizető parkolási rendszer.

Előadó: városfejlesztési irodavezető-helyettes

1. Előterjesztés a Manókert Óvoda vezeték kiváltásával illetve csapadékvíz elvezetésével kapcsolatosan.

Előadó: városfejlesztési irodavezető-helyettes

1. Előterjesztés a Szent István parkban játszó-, szórakoztató tevékenység végzésével kapcsolatosan.

Előadó: városfejlesztési irodavezető-helyettes

1. Előterjesztés a bringó-hintót üzemeltető cég kérelméről.

Előadó: városfejlesztési irodavezető-helyettes

1. Előterjesztés a Bethlen 98 Kft. előkert létesítési kérelméről.

Előadó: városfejlesztési irodavezető-helyettes

1. Előterjesztés a Bocskai István Múzeum jelenleg zajló kivitelezésével kapcsolatosan.

Előadó: városfejlesztési irodavezető-helyettes

1. Válasz Kocsis Róbert képviselő úr HVTV működését érintő interpellációjára.

Előadó: igazgató felelős-szerkesztő

**KÉRDÉSEK, INTERPELLÁCIÓK, BEJELENTÉSEK**

Hajdúszoboszló, 2020. május 15.

**Czeglédi Gyula**